Tromsdalen Fotball

**Tromsdalen Fotball** (stiftet 27. oktober 1951) er fotballavdelingen til Tromsdalen Ungdoms- og Idrettslag (TUIL); A-laget i fotball for menn spiller i 2. divisjon.  

## Supportere
Supporterne til Tromsdalen kaller seg Tindfotingan og ble i 2009 kåret av representanter for alle klubbene i de to øverste divisjonene, til Norges beste supportere. I slutten av 2010-tallet vokste det opp nye grupperinger med supportere, Tufte Ultras og Ungfotan.

## Tabellen

## Fotball for menn

### Historikk
Mennenes A-lag i Tromsdalen UIL spilte i lokal kretsserie frem til 1983, og debuterte i landsdelsserien i 1984. Klubben rykket ned i sin første sesong der, men var tilbake i landsdelsserien i 1988-sesongen. I 1985 nådde TUILs juniorlag finalen i juniorcupen, kampen endte med tap 3–4 mot Odd. Sølvet var Tromsdalens første og eneste medalje på høyt nivå. Etter hvert som spillerne gradvis tok plass i Tromsdalens førstelag marsjerte klubben taktfast oppover i divisjonene, helt til opprykk til førstedivisjon ble nådd i 1990. I 1991 ble Per-Mathias Høgmo ny trener for herrenes A-lag; Høgmo førte laget til femteplass i i 1991.

Tromsdalen beholdt plassen i førstedivisjonen i fem år, med totalt tre femteplasser i perioden. I 1996 ble de to avdelingene i norsk førstedivisjon slått sammen til en felles, allnorsk førstedivisjon. Halvparten av alle lagene i førstedivisjon rykket ned, og TUIL ble en av dem. I 1999 klarte TUIL igjen å rykke opp, etter dramatiske kvalifiseringskamper mot Aalesunds FK. 

I 2000-sesongen spilte A-laget i første divisjon, og endte opp på niendeplass. TUIL holdt seg i divisjonen frem til 2002-sesongen. I de påfølgende sesongene rykket laget gjentatte ganger opp og ned mellom første og andre divisjon. Laget var tilbake i første divisjon i 2004-sesongen, men rykket ned. De rykket opp igjen i 2005, og ble værende i første divisjon i 2006-sesongen. 2007-sesongen startet svært bra for TUIL, men en svak høstsesong førte igjen til nedrykk. I 2008-sesongen kvalifiserte TUIL seg på nytt til opprykk, etter at de vant sin avdeling i andre divisjon. 

I 2009-sesongen var TUIL det laget som hadde det desidert minste budsjettet i de to øverste divisjonene i Norge. Med budsjett på 3,5 millioner kroner har TUIL mindre budsjett enn amatørklubben Mjøndalen. TUIL var sammen med Stavanger IF det eneste laget som har bare norske fotballspillere i A-lagstroppen. Laget hadde en veldig ung tropp og svært mange av spillerne kommer fra Tromsø og Nord-Norge. TUIL har en klar målsetning om å få frem lokale talenter, som også er noe av grunnen til at laget ofte blir kalt «Talentfabrikken». Sesongen endte med tolvteplass og klubben sikret ny sesong i første divisjon.

I 2010-sesongen rykket klubbens A-lag for herrer ned igjen til andre divisjon, etter at de endte på fjortendeplass i første divisjon. Etter sesongen ble Gaute Helstrup ny trener for TUILs herrelag; han etterfulgte Morten Pedersen.

### Spillerstall
*Oppdatert 5. april 2024.*

### Utlånte spillere

### Kjente spillere

### Fakta
*Tilskuerrekord: 3 200 – TUIL-Bodø/Glimt i 1. divisjon 1992 (0–1).
*Første klubb i Norge som organiserte forretningsvirksomheten i et eget aksjeselskap.
*Beste serieplassering: Tre 5.-plasser i 1. divisjon i perioden 1991&ndash;1995.

## Referanser




## Eksterne lenker
*